Anexa 2 la Hotărârea Consiliului de Administrație al ANRCETI nr.5 din 30.03.2021

**INSTRUCȚIUNE
privind completarea formularului statistic a furnizorului
de servicii de acces la Internet**

Completarea paginii de titlu a formularului

Formularul statistic cuprinde foaia de titlu, care va descrie informația despre furnizorul care prezintă raportul, perioada de raportare, persoana de contact (persoana care completează raportul). În denumirea furnizorului va fi indicată denumirea juridică a întreprinderii, astfel cum figurează în actele de înregistrare și cele din notificarea expediată ANRCETI privind activitățile în domeniul comunicațiilor electronice desfășurate.

La IDNO se va completa codul unic obținut la înregistrarea întreprinderii (cod fiscal). Prezentarea acestuia este obligatorie, pentru a permite prelucrarea corectă a rapoartelor prezentate.

Perioada de raportare se va indica cea încheiată pentru care se prezintă datele. Spre exemplu, se va indica anul de raportare 2020 atunci când se raportează rezultatele ce corespund activității în acest an, chiar dacă raportul este efectiv întocmit și prezentat în ianuarie sau februarie 2021.

În formular este prezentă și informația despre semestrul de raportare, care, de asemenea, va fi indicat cel încheiat și pentru care se raportează, nu cel curent în momentul întocmirii sau prezentării precum și anul. Datele semestriale vor fi cumulative pe parcursul anului. Spre exemplu, dacă furnizorul prezintă informația despre rezultatele semestrului I al anului de gestiune, aceasta presupune că datele care reflectă valorile unei perioade (de exemplu numărul abonaților/utilizatorilor (persoane individuale) la serviciul de acces la Internet, care au solicitat conectarea la serviciul de filtrare a conținutului din Internet cu impact negativ asupra copiilor vor fi indicate cele de la începutul anului calendaristic până la finele semestrului pentru care se raportează. Prin urmare, datele raportate pentru semestrul II vor fi echivalente cu datele anuale ale furnizorului.

La persoana de contact se va indica acea persoană care a completat formularul (și, mai jos de numele acesteia - adresa de email), sau a fost responsabilă pentru agregarea informațiilor conținute în raport, sau este persoana care are competența să comunice despre conținutul informațiilor din raport.

ANRCETI aplică instrumentul de memento (reminder) despre apropierea termenului de prezentare a raportului statistic prin intermediul poștei electronice. În cazul dacă persoana de contact alege opțiunea, adresa de email este introdusă în lista respectivă pentru memento. La adresa de contact a furnizorului se va indica adresa poștală potrivită pentru corespondență cu furnizorul. La fel, dacă se selectează opțiunea pozitivă, ANRCETI introduce adresa de email indicată în lista de email-uri pentru memento despre apropierea termenului de prezentare a raportului statistic.

Completarea paginii „Serviciul furnizat” a formularului

Au obligația să completeze această pagină acei furnizori, care oferă servicii de acces la Internet. Raportul se completează semestrial (timp de 30 de zile de la încheierea perioadei de raportare) și în format cumulativ pe perioada anului calendaristic.

1. Acest indicator va reflecta numărul total de abonați/utilizatori (persoane individuale) la un serviciu de acces la Internet, care au solicitat conectarea la serviciul de filtrare a conținutului din Internet cu impact negativ asupra copiilor semestrial/anual.
2. Acest indicator va reflecta produsele/aplicațiile utilizate/disponibile pentru oferirea serviciului de filtrare a conținutului din Internet cu impact negativ asupra copiilor furnizat la solicitarea utilizatorilor de către furnizorul de servicii de acces la Internet.
3. Acest indicator va reflecta costul serviciului lunar/anual al serviciului de filtrare a conținutului din Internet cu impact negativ asupra copiilor.
4. Acest indicator va reflecta informația despre locul unde activează furnizorul: în mediul urban sau

rural.

1. Acest indicator va reflecta informația privind plasarea ghidurilor/informației despre serviciul de filtrare a conținutului din Internet cu impact negativ asupra copiilor (linkuri) pe pagina web oficială a furnizorului precum și la sediile/oficiile comerciale sau distribuită în alt mod, în cazul când furnizorul nu are o pagină web în mediul Internet.
2. Acest indicator va reflecta informația despre numărul petițiilor privind funcționarea serviciului sau privind raportarea cazurilor de content inadecvat pentru minori.